**Záró beszámoló**

a TOP-6.8.2-15-ST1-2016-00001 „Foglalkoztatási együttműködés Salgótarjánban” c. projekt megvalósításáról

A megyei jogú városi paktum megvalósításának kezdő dátuma 2016. február 15., záró dátuma 2021. május 15. A program konzorciumi együttműködés keretében valósult meg, Salgótarján Megyei Jogú Város konzorciumvezető, Salgótarján Foglalkoztatási Nonprofit Kft, valamint a Nógrád Megyei Kormányhivatal - mint kötelező konzorciumi partner - részvételével.

A foglalkoztatási együttműködésben kiemelt feladatunk volt az egyének munkaerő-piaci programba vonása, az elhelyezkedést segítő – munkáltatói igényeken alapuló – képzések szervezése, az álláskeresők elhelyezkedését segítő szolgáltatások és bértámogatások nyújtása

A program előkészítő szakaszában a Nemzetgazdasági Minisztérium által kiadott „Eljárásrend a Terület- és Településfejlesztési Operatív Program keretében megvalósuló munkaerő-piaci programokhoz” c. dokumentum és a Felhívás alapján megkezdtük a munkaerő-piaci programok előkészítését, a szakmai megvalósítási rendszer kialakítását.

Az előkészítő munka során Az NGM Munkaerő-közvetítési- és Koordinációs Főosztálya által szervezett szakmai megbeszéléseken a Foglalkoztatási, Munkaügyi és Munkavédelmi Főosztály rendszeresen részt vett, illetve a program megvalósítását érintő szakmai kérdésekben folyamatos egyeztetést folytattunk az Irányító Hatósággal és a Magyar Államkincstárral is, több esetben állásfoglalás kérés is történt.

Szintén a program előkészítő szakaszában a megyei paktum szervezésében 2016 decemberében koordinációs paktum megbeszélésre került sor, melyen az NGM képviselői, a megyei és helyi/MJV paktumok képviselői is részt vettek. A paktumok képviselői tájékoztatták egymást a projektek állásáról, sor került az aktuális kérdések megbeszélésére, egyeztettünk a megyei jogú város stratégiai dokumentumainak a megye stratégiai dokumentumaiba történő integrálásáról.

Megtörtént a beszerzések (bútorbeszerzés és közbeszerzéshez kapcsolódó szolgáltatások beszerzése) előkészítése, valamint az előkészítési szakaszhoz kapcsolódó feladatok ellátásához a projektmunkatársak kiválasztása, felvétele.

Megkezdődött a potenciális célcsoporttagok felmérése is. Ezzel egyidejűleg a Foglalkoztatási helyzetelemzés c. dokumentum véleményezése, javaslatokkal való kiegészítése. Salgótarján Megyei Jogú Város Önkormányzata által szervezett munkamegbeszéléseken részt vettünk, a megjelent konzorciumi tagokat, munkáltatókat, civil szervezeteket, képző intézményeket tájékoztattuk a Kormányhivatal projektben betöltött szerepéről, támogatási elveiről.

A program 3. mérföldkövéig tartott a projektfejlesztési szakasz. Részt vettünk a műhelymunkákban, elkészült a Megvalósíthatósági tanulmány, a Stratégia és akcióterv, melyek előkészítésében közreműködtünk. Aláírásra került a Paktum együttműködési megállapodás.

Miután 2017. április 10-én a Foglalkoztatási Fórum elfogadta a Foglalkoztatási Stratégiát, a projekt megvalósítási szakaszba lépett.

A Nógrád Megyei Kormányhivatal Foglalkoztatási Főosztálya elkészítette a program vonatkozásában a Kormányhivatal által nyújtott foglalkoztatási támogatások felhasználási elveiről szóló előterjesztését, melyet az Irányító Testület jóváhagyott. Elkészültek a munkáltatóknak szóló tájékoztatók, az eljárásrend alapján az iratminta csomagok.

A projekt megvalósítási szakaszához kapcsolódó feladatok vonatkozásában folyamatos volt a projektmunkatársak és munkaerő-piaci szolgáltató munkatársak felkészítése. A Foglalkoztatási, Munkaügyi- és Munkavédelmi Főosztályon többször rendeztünk Szakmai Napokat a Főosztályon és Járási Hivatalok Foglalkoztatási Osztályain dolgozó, projekt megvalósításában közreműködő kollégák részvételével.

A TOP 6.8.2-15 megyei jogú városi projektben a 4. mérföldkő eléréséig megkezdtük a munkaerőpiaci szolgáltatás nyújtást és az első képzési programok is elindultak 2 fő bevonásával. A programba vonás, képzési támogatás nyújtása mindkét főnél munkáltatói igényeken alapult, a szándéknyilatkozat rendelkezésünkre áll.

Az 5. mérföldkő eléréséig megkezdtük a szolgáltatások nyújtását mind a célcsoport, mind a foglalkoztatók részére, a foglalkoztatást elősegítő támogatások nyújtását, elindultak a támogatott és támogatás nélküli foglalkoztatások.

A TOP-6.8.2-15 megyei jogú városi projektben a 8. mérföldkő teljesítési határideje 2018. október 31., folytatódott a projekt szakmai megvalósítása. A 2018. október 31-i mérföldkőhöz tartozó eredményességi keretre vonatkozó indikátorok teljesültek. A programba 217 fő bevonása történt meg az időszak végéig, így a kötelező PO25 indikátor elvárt célértéke – 214 fő - teljesült. A foglalkoztatási paktumok keretében álláshoz jutók száma (PR25 indikátor) a 8. mérföldkő eléréséig összesen 72 fő. Az indikátor az elvárt célérték arányában 360 %-ban teljesült.

A program teljes időszakban folyamatos volt a kapcsolattartás a konzorciumi partnerekkel, a Paktumirodával, a Közreműködő Szervezettel. A Nemzetgazdasági Minisztérium Foglalkoztatási Szolgálat Főosztály által szervezett szakmai megbeszéléseken a megvalósítási szakaszban is rendszeresen részt vettünk.

A Kormányhivatal és a Paktumiroda között folyamatos volt az információ csere a beérkezett munkaerőigény bejelentések és munkáltatói szándéknyilatkozatok vonatkozásában, melyek alapján a programba vonás folyamatosan zajlott. Az Irányító Testületi üléseken rendszeresen beszámolunk a program előrehaladásáról.

A Foglalkoztatási Szolgálat tanácsadói a bevonásokat megelőzően számos szolgáltatással keresték meg, tájékoztatták és készítették fel az álláskeresőket annak érdekében, hogy a programba beléphessenek, valamint a munkáltatók munkaerőigényeit folyamatosan tárták fel, fogadták a célcsoport elhelyezése érdekében. Kiemelt szerepet kapott a vállalatok képzési igényeinek feltárása. A tájékoztatás a munkáltatók felé a vállalati kapcsolattartók – a helyi/térségi foglalkoztatási tanácsadások keretében, valamint tájékoztatóanyagok, Hírlevél – útján valósult meg.

A programba vonást megelőző szolgáltatásban részesült álláskeresők száma összesen 4185 fő.

**Bevonás előtt** az alábbi elhelyezkedést segítő szolgáltatásokat nyújtotta a Kormányhivatal:

Állás börze 3677 fő

Térségi tanácsadás 503 fő

Vállalkozási Tanácsadói Nap 5 fő

**Összes létszám: 4185 fő**

**Bevonást követően** nyújtott szolgáltatások:

Munkaerőpiaci és foglalkozási információ nyújtása 544 eset

Közvetítés 477 eset

**Összes esetszám**: **1021 eset**

**A program végéig az alábbi indikátorok valósultak meg:**

 *Megvalósult érték Célérték Teljesítés*

PO25 indikátor: 544 fő 525 fő 103,6 %

PR25 indikátor: 395 fő 165 fő 239,4 %

PR26 indikátor: 196 fő 52 fő 376,9 %

A programba folyamatosan kerültek bevonásra az ügyfelek. A támogatás minden esetben munkáltatói igényeken alapult.

Az utolsó mérföldkő végéig 544 fő került programba vonásra, ezen belül:

* + bérköltség támogatás 445 fő
	+ vállalkozóvá válási támogatás: 27 fő
	+ képzési támogatás 36 fő
	+ támogatás nélküli elhelyezkedés 31 fő
	+ szolgáltatásban minden résztvevő részesül (munkaerőpiaci és foglalkozási információnyújtás, mentorálás, közvetítés).

A programba vont képzési támogatásban részesülők sikeres vizsgát tettek kézápoló- és műköröm építő (1 fő), C+CE kategóriás gépjárművezető+GKI (2 fő), illetve vállalkozás- és bérügyintéző tanfolyamon (1 fő), valamint elindult a vállalkozói alapismeretek képzésünk, melyen összességében 32 fő vett részt. A program teljes időszakában összesen 36 fő részesült képzési támogatásban, valamennyiük programja sikeresen zárult.

**A bevontak célcsoport szerint megoszlása:**

* Alacsony iskolai végzettségűek (1. célcsoport) 111 fő
* 25 év alatti és 30 év alatti pályakezdő álláskereső (2. célcsop.) 15 fő
* 50 év felettiek (3. célcsoport) 140 fő
* GYED, GYES… visszatérők (4. célcsoport) 1 fő
* Tartós munkanélküliséggel veszélyeztetettek (6. célcsoport) 185 fő
* Megváltozott munkaképességű személyek (7. célcsoport) 2 fő
* Közfoglalkoztatásból visszavezethetők (9. célcsoport) 90 fő

2021. áprilisában a megyeszékhelyen 1928 fő regisztrált álláskeresőt tartottunk nyilvántartásunkban. Számuk a projekt kezdetéhez viszonyítva a program befejezéséig jelentős mértékű (26%-os) csökkenést mutat. Az eredmény kimagasló főként ha még azt is figyelembe vesszük, hogy a járványügyi helyzet miatt az első koronavírus-hullám jelentősen megemelte a regisztrált álláskeresők számát. Szerencsére a munkaerőpiaci visszaáramlás jelentős volt az első hullám után, illetve a munkahelyvédelmi akcióknak köszönhetően a munkahelyek megvédése is sikeresnek bizonyult megyénkben a második és a harmadik járványügyi hullám alatt. Azt is meg kell említeni, hogy az országos átlagnál mérsékeltebben növekedett az álláskeresők létszáma megyénkben, így Salgótarjánban is.

A programba vont álláskeresők közül a legnagyobb mértékben az alábbi hátrányos helyzetű célcsoportokat segítettük:

- 50 év felettiek – 26% - (140 fő)

- alacsony iskolai végzettségűek – 20% (111 fő)

- közfoglalkoztatásból kilépők – 16,5% (90 fő)

- tartós munkanélküliséggel veszélyeztetettek, ők legalább 3 hónapja álláskeresők – 34 % (185 fő)

Az elmúlt időszakban több, mint 200 munkáltató élt a lehetőséggel, mintegy 476 álláskereső támogatott és támogatás nélküli közvetítését kérve.

Támogatással 472 fő (ebből vállalkozóvá válási támogatás 27), támogatás nélkül, munkaerőpiaci szolgáltatás nyújtást követően 31 fő tudott kilépni a nyílt munkaerőpiacra. Képzést követően 4 fő tudott elhelyezkedni a paktum hatására.

A megvalósíthatósági tanulmányban megfogalmazott lehatárolás szerint a munkáltatók salgótarjáni székhellyel, telephellyel, az ügyfelek salgótarjáni lakcímmel rendelkeznek, megfelelve a célcsoporti illetékességnek.

A TOP program 5 éves ciklusát zárjuk és elmondhatjuk, hogy a vállalt tevékenységek sikeresen megvalósultak. A Kormányhivatal 584 330 103 Ft-ból látta el a szakmai megvalósításhoz, foglalkoztatás támogatásához és a munkaerő-piaci szolgáltatásokhoz kapcsolódó feladatait. A költségvetés maradványa 594.459,- Ft, ami elenyésző, hisz ez összességében a teljes költségvetés 0,1 %-a

A kormányhivatal szakmai jellegű feladati között elsősorban a tájékoztatást, toborzást, kiválasztást, illetve a támogatások adminisztrációját és elszámolását végezte a megvalósítás során. Fontos kiemelni a közvetítési tevékenységet is, mely a munkaadók és a munkát keresők elvárásainak megismerésén alapult, azok figyelembevételével történt.

Egyértelműen megvalósult az a célunk, hogy a TOP-6.8.2 „Foglalkoztatási együttműködés Salgótarjánban” munkaerőpiaci programmal a salgótarjáni álláskeresők számára biztosítjuk a munka világába való visszatérést, ez a munkaerőpiaci statisztikai adatokkal alátámasztott tény.